open-index/open-wikipedia-markdown huggingface dataset:
Roronoa Zoro

**Roronoa Zoro** on marupaon anggota on bajak laut Topi Jerami na manjadi pamimpin na ima Monkey D. Luffy, Roronoa Zoro on karakter fiksi sian anime One Piece ima karya ni Eiichiro Oda. Iya najolo nai sabelum manjadi bajak laut iya mandung manjadi pamburu perompak dohot mamburu bajak laut. Zoro on pe anggota pertama na di ontang Monkey D. Luffy ima sebagai anggota na. zoro on pe totop dei marbadai sajo dohot si sanji asal pasuo alai na dua, bope ibaen alai jadi 1 kelompok mangalahkon Bajak Laut na lain nai. tai bope tong songkoni totop do alai i akur baru bisa monang bope marbadai sajo karejo na.

Zoro on pe di anggap sebagai anggota na paling manjadi ancaman tu bajak laut nalain nai dohot tu angkatan laut, arana zoro on juo sebelum manjadi bajak laut pe mandung ma cukup itandai halak. Tai nungdo iya margabung dohot luffy mulao ma iya manjadi ancaman na martamba godang arana torus ma daftar harga buruan nia naek torus muloi on 60.000.000 tu 120.000.000 baru sannari 320.000.000. Zoro on pe mamakai tolu (3) pedang na iciop I dua tangan sada nai I sargut iya i baba nia.



## '''Sumberna'''
Rosa Luxemburg

**Rosa Luxemburg** (Lublin, Polandia, Kekaisaran Rusia, 5 Maret 1870 atau 1871 - Berlin, Jerman, 15 Januari 1919, i saro Polandia *Róża Luksemburg*) ima alak Polandia-Jerman katurunan Jahudi. Ia ima sada revolusioner Marxis dot rap Karl Liebknecht mamimpin pambarontakan Spartakus i Berlin, pangkal Januari 1919.

Tai ia itangkup, isekso dot ibunu ni Freikorps.

Gorarnia dibaen pamarentah Jerman Timur ibaen manjadi gorar dalan i Berlin: *Rosa Luxemburgstrasse* dot *Rosa Luxemburgplatz*.
Rusia

**Federasi Rusia** (Rusia: Росси́йская Федера́ция, tr. Rossiyskaya Federatsiya; IPA: [rɐˈsʲijskəjə fʲɪdʲɪˈratsɨjə]), sanga Rusia (Rusia: Росси́я, tr. Rossija; IPA: [rɐˈsʲijə]), uma sada negara berdaulat na mambentang dohot bolak i bariba timur Eropa dot utara Asia. Dohot luak sabolak 17.125.200&nbsp;km², Rusia ima negara tarbolak i dunia. Luakna ima saparsalapan bolak daratan bumi,, alakna adong i tingkat pasambilan tarbahat i dunia dohot bahat sakitar 146 juta alak (Maret 2016).Luakna mambentang sapanjang Asia Utara dot sabagian Eropa timur, Rusia puna 11 zona woktu dot luakna tardiri tingon marrogom tipe lingkungan dot tano. Tingon barat laut sampe tu tenggara, Rusia marbalok dohot Norwegia, Finlandia, Estonia, Latvia, Lituania dot Polandia (paduana marbalok dohot Kaliningrad Oblast), Belarusia, Ukraina, Georgia, Azerbaijan, Kazakhstan, Cino, Mongolia, dan Korea Utara. Negara on marbalok laut dohot Jepang i Laut Okhotsk dot negara bagian Alaska, Amerika Serikat i Selat Bering.

## Sumberna
Saba Dolok, Kotanopan, Mandailing Natal

**Saba Dolok** ima sala sada huta na adong i kecamatan Kotanopan, kabupaten Mandailing Natal, provinsi Sumatera Utara, Indonesia.
Sabagas

Alak sabagas ima unit namenekna tingon masyarakat ima na adong tingon Simatobang dot piga-piga alak na top dot tinggal i sada inganan i toru sada tarup i kaadaan saling porlu.

Manurut Salvicion dot Celis (1998) i sabagas adong dua sanga lobi tingon dua jolma na martop arani sambungan daro, sambungan marripe sanga pangangkatan, i ngoluna i sada bagas, marinteraksi sada dot lain dohot i bagasan peranna masing-masing dot mambaen dot mampartaonkon sada kabudayaan.

Mardasorkon Undang-Undang 52 taon 2009 tontang Parkembangan Kapendudukan dot Pambanguna Alak sabagas, Bab I pasal 1 ayat 6 Artianna :

Alak Sabagas ima unit namenekna i masyarakat ima tingon amang inang; sanga amang, inang dot pomparna; sanga amang dot pomparna (duda), sanga inang dot pomparna (namarando).

## Mandokna
Sahabat Nabi

**Sahabat Nabi** (الصحابة النبي; *ash-shahaabah an-nabiy*) ima alai na mananda dot mangida langsung Nabi Muhammad, mangida parjuangannia dot maninggal i kaadaan Muslim. Para Sahabat na utamo puna sambungan na sangat solkot dohot Nabi Muhammad, arani alai manjadi panolongnia dot juo manjadi murid dot panorusnia. Tu Dunia Islam saonnari, Sahabat Nabi marperan sangat ponting, ima manjadi jambatan panyampean hadis dot sunnah Nabi Muhammad, na i riwayatkon nialai.

Gok do ulama sacara umum manngartion sahabat ni nabi on dohot halak namanandai nabi sacara langsung ma, adong pe panjalasan nalobi jelas dohot donokna ima manganggap bahaso alai na margubungan erat dohot Nabi Muhammad maiya na layak idkon bahaso sahabat ni nabi ibagasan ni kitap “Mugadimman” karya ni Ibnu ash- Shalah.

Idokon ma tu anas ima “homa da sahabat ni Rasulullah dohot na paling terakhir ma nales mangolu baru nung I Anas manjawab Kaum Arab (badui) nalestarsisa dope jadina ima au na paling terakhir sahabat na mangolu.

Songkoni juo ma uulama tabi’in Said bin al-Musayyib mandokon bahasona “sahabat nabi ima alai na mandung unjung sarab dohot nabi satidakna salama sataon dohot turut serta ibagasan sanga piga porang sarap dohot nabi.

Salain I adong juo Imam an-Nawawi on pe mandokon ima bahasona adong beberapa ahli hadis na marpandapot kahormatan on ima sabagai sahabat ni nabi tarbatas doon tu alai na mangolu arap dohot nabi (Nabi Muhammad) ima ibagasan waktu na lolot mandung manyumbang (harto anso ipake marjuang) baru nung I alai na hijrah bagen ma tu Madinah dohot aktif juo manolong dohot inda alai na nungna pasuo sawaktu-waktu misalna tong songkonon utusan arab (badui) baru nung I inda alai na sarab dohot nabi nungdo pambebasan ni Makkah sangape nung islam manjadi kuat.

Adong pe jumlah ni sahabat ni sabotulna inda tarpastion naga sajia do jumlah nasabotulna  arana nagokkan factor na muloi on parbedaan defenisi dohot luasna daerah persebaran nalai sabagai factor songkonon parbedaan defenisi nai dohot bolakna daerah parsebaran nalai saonok mangoluna pula ita nungna marujuk tu jumlah sahabat ni nabi natar catat sanga ijia pe buku na dohot karangan ni ulama-ulama na jolo natontuna lestoto ijaga isinai, pula ipakumpulma sude sian on kitab-kitab I rama dapot 2700 san ma sahabat ni nabibaru 380 an sahabat adaboru. 

## Sumberna
Roburan Lombang

**Roburan Lombang**, ima sada kampung na adong i kecamatan Panyabungan Selatan. Kampung on marbatasan dot Roburan Dolok, Kayulaut, lumban dolok, boti na rap sa kecamatan do sudena.

Asal ni golar "Roburan" on sabagian kalak mar pandapot marasal siannhata hariburan na bisa dimaksudkon luak ni alak marhamburan boti marmatean. Desa roburan on tarbagi tu dua daerah, ima desa Roburan Dolok na marbatasa langsung dot roburan lombang dot hutarimbaru.

Di roburan lombang on pe tabagi di banjar banjar, ima napaling godang banjar pagaran batu dot banjar arambir manunggal. Di desaon adong sada dapot musonid na adong pas di tonga tonga ni kampung on, dungi suro suro pasti hampir adong di satiop tapian na adong di roburan, tapian biasona ibaen di daerah na momo dapot aek baen paridian mar rami rami di tiop banjar.

## Sumberna
Rodang Tinapor

**Rodang Tinapor** disusun tingon dua hata ima “*Rodang”* dohot *“Tinapor”.* Rodang antusanna ima *Rawa*, Tinapor antusanna ima *tempat pemijahan ikan*. Di kecamatan Siabu adong sekitar 600 hektar tano nadigonangi ni aek sasataon naso junganda koring harana disonma pardomuan ni dua batang aek nagodang ima Aek Batang Gadis dohot Aek Batang Angkola hatibalanna muloi ngon batas Sayur Matinggi di bariba utara (utara) sampe tu batas Muara Batang Angkola di bariba pastima (barat) huta nadi bolusna ima Simangambat, Bonan Dolok, Siabu, Huraba, Tangga Bosi dohot Muara Batang Angkola. Rodangon langganan ni banjir pala dimusim parudan harana haluaan niaek di Lumpatan Harimau di huta Muara Batang Angkola ama nasompit sahinggo inda bisa bulus lewat ni aek i tu jae an, disamping nii bahat juo dope batang aek namenek namarmuara tuson ima aek sibontar, Aek Sipuruk, Aek Siabu, dohot Aek Tanggabosi onma namambaen ratusan hektar tano digonangi aek sasataon. Rodang nabolakon manjadi maon sada *habitat* nasangat pas tu gulaen pala giot *berkembangbiak* mamompaskon pira na (*Memijah*) harana dison nabahatan topak angkung, sitobu, galoga, parupuk, genjer, eceng gondok, suhat dohot duhut nalainna i nabisa mangolu di aek. Dibulung bulung natarondam di aek biasona nabahatan manempel *perifiton* sangape serangga namanjadi panganon ni gulaen, jadi di toru ni bulung-bulung on ma biasona gulaen markumpul manjalaki mangan songoni juo mompas (*memijah*). Marmocom-mocom gulaen rodang momo pasuo dihita dison muloi ngon aruting, tingkalang, limbat, inggit-inggit, tawes, capet, alu tano, piri-piri, tunggu lubuk dohot nalainna i. Salainni i bahat juo pasuo gulaeon natingon *ekosistem* batang aek songon ikan mas, siruan, aporas, sulum dohot nalainna.Baen bahatni gulaen dison sebagian halak namian di humaliang ni Rodang Tinapor on karejona manjalaki gulaen. Halai kehe manjalaki gulaen marparau adong juo namardalan pat manopotkon lubuk panangkupan ni gulaenon. Marmocom-mocom parkuas dipake manangkup gulaen tarsongon durung, kail, jaring, lobu-lobu, pangilar, luka dohot rambang bage. Biasona gualen hasil ngon Rodang on ma naigadis di poken-poken sekitar kecamatan Siabu, Panyabungan *bahkan* sampe tu Sidimpuan. Halak namanjalaki mangan di Rodang Tinapor on idokon mai goarna parrodang. Salain manangkup gulaen biasona parrodangon marsaba dohot markobun juo do dison. Halai manyuan eme, jegang, lasiak, sabi, kacang panjang, unte manis, hapea, sawit dohot nalainna i.

## Sumberna
Sajarah Islam I Indonesia

Sajarah Islam I indonesia on mandung adong samuloi sian na jolo ipe dompak maso ni kerajaan-kerajaan nagodang ima so na, haroan ni halak na mangobankon agama on sian arab an iba malalui dohot pardangangan ijiama satiob halak on na akan marintegrasi sangape mangecek dohot palan-palan ma icaritoon halai naga sonjia do islam i baserta kabudayaan nai.

## Proses masukna
Proses masukna islam on tu wilayah ni nusantaraon malua sian kegiatan marjagal tu kapulauan nusantara on na tarkenal marbagai hasil bumi naon, manjadi daya Tarik ma sian halak na marjagal sian marbagai bangso tarmasuk ma Cina, India, Arab, Persia bagen ma. Halai marroan tu pulau nusantara on naget mardagang haroan nalai on malalui selat Malaka, na parjolo biaso sajodo tai tong nungdo martamba lolot torus ma markombang ima sabagai sada jalur pardanganagan sacara internasional malewati selat Malaka on halai na mardagang on maroroan tu pusat-pusat ni pardanganan, antara lain ima pulau jawa, misalna tong Jepara bagen ma, Tubah, Gresik. Sian on ma parlayaran na torus ma sampe tu Banjarmasin, Goa, Ambon, dohot Ternate na itandai sabagai pusat panghasil rempah-rempah.

Malalui hubungan dagang on, pedagang Persia, arab , dohot Gujarat namandung mamaluk agama islam dapot mamparkenalkon agama islam dohot sakalian ni budaya ni islam nai tu masyarakat Nusantara on. Jadina bisa do isimpulkon bahasona islam I nusantara on marlangsung sacara damai malalui hubungan pardangagan on. Tai tong parmasalahan na andingan do agama islam on masuk parjolo tu nusantara on inda bisa ipastion naga andingan do masukna islam on.

## Sian geografis
Pula I ligi sian wilayah nai on bisa juo markaitan dohot geografis nai, missalna salat malaka on mandung do itanda halak ima sabagai jalur ni halak na marlayar dohot pardagangan nungdo markembang na kerajaan Seriwijaya. Halai pe mandokon kerajaan Sriwijaya on pe dohot Sribuza, zabay zabag dungdo seriwijaya malomah, gok ma Bandar na mela. Pula iligi ma sian tindakan nai mangisyaratkon ma bahasona kadudukan ni bandar-bandar ni para padangang islam muslim on mandung kuat.

Jadina ibagasan ni negaranabaru gok ma pedangang Muslim na mandapot tempat dohot kadudukan, nalai I manjadi panguasa I bandar on ima sada contohna negara Samudra Pasai sian abad pa-13 M. manurut Hikayat na Raja-raja pasai sejarah Melayu ijia ma mandokon bahasona Sultan Malik ash-soleh ima sabagai panguaso naparjolo karajaan Samudra Pasai ia pe wafatna songonjia ma natartulis I batu nisan nia I ima Ramadhan 696 H/1297 M. I barus ima dapot halai sada makan adaboru namargolar Tuhar Amisuri na maninggal ima 10 Shotar 602 H yan mararti 96 taon lobi tobang sian makam ni Malik.

## sumberna
Sajarah Islam i Mandailing

**Sejarah islam masuk tu Mandailing** on memang indape dapot pastina nga andingan do ari sangape taon na masuk islam on tu mandailing tai tong adong juo do na itelusuri para ahli dohot sejarawan ima naparjolo mandokon islam masuk tu mandailing malalui pantai barat mandailing natal atia I saudagar arab masuk malalui palabuhan Barus I daerah Tapanuli Toga. Pandapot na padua mandokon bahasona islam masuk tu mandailing sian sajak malotusna porang Padri antara suku Batak pimpinan raja Sisingamagaraja dohot pasukan tentara imam Bonjol sian Minangkabau Sumatera Barat.

Panalusuran pandapot on ima manurut Harahap, islam mandung do lolot masuk tu tano Batak, naparjolo mamaluk agama islam on sian Asia Tenggara ima Sultan Muhammad Syah raja Melayu i Malaka, mamarintah taon 1276 urang lobina 1333. Iya ma sada-sada na raja Melayu na parjolo ikubur sacara islam. Baginda on maninggal ima taon 1333, jenazah nai ibalut dohot kain kapan nabontar baru patibal tu bagasan pancadiraa na itaburi bugo baru ioban tu musojid dohot isumbayangkon baru ikuburkon ma.
 
Itaon 1850 sada halak sian Natal naparjolo ke naek haji dohot nung I igelari ma iya dohot Baleo Natal, on ma na manjadi kapala ulama i tapanuli selatan on ima sonai. Nungi manyusul buseng ma sadahalak sian mandailing naik haji namargolar Ahmad nung I ilen alai gelar Balei Ahmad. Sian taon 1850 urang lobi 1900 martamba gokma halak Tapanuli Selatan nake naek haji jadina agama islam mancapai puncakna ima dapot idokon hamper sude panduduk na sannari manganut islam.

## Kontropersialna
Pangembangan islam I daerah mandailing on totop doon ikaitkon tup orang padri i minangkabau Sumatera Barat on ima itaon 1821-1837, halak mandailing mandokon na dohot Ugamo Padri sangape agama Bonjol arana pangembangan ni agama islam nai igorakkon sian laskar porang pandri sian bonjol Minangkabau, haroan nalai on ima laskar pandri on sian Minangkabau on sabagian halak maligina ima sabagai agresi  porang anso mandapotkon wilayah ni mandailing on manjadi wilayah territorial nalai, baru nalain nai mangaligi parluasan pangembangan ni agama islam on.
Presepsi na parjolo on rona sian kalangan pamarintah tradisional mandailing/adat namandung marjalan saonok naon, baru nung I presepsi na padua on rona sian masyarakat kabanyakan ima namanarimo agama islam sacara damai.

## Sumberna
Saladin

**Yusuf bin Najmuddin al-Ayyubi** (Arab: يوسف بن نجم الدين) (c. 1138 - 4 Maret 1193) ima sada jenderal dot pajuang muslim Kurdi sian Tikrit (luak utara Irak saonari). Ia pajongjong Dinasti Ayyubiyyah i Mesir, Suriah, deba Yaman, Irak, Mekkah Hejaz dan Diyar Bakr.

Ia lobi binoto dohot gorar julukannia ima, **Salahuddin Ayyubi**/**Saladin**/**Salah ad-Din** (Saro Arab: صلاح الدين الأيوبي, Kurdi: صلاح الدین ایوبی). Salahuddin tarbonggal i dunia Muslim dot Karisten arani kapamimpinan, abetengan ni militer, dot parange na ksatria dot pangampun atia ia marporang mangalaon tentara salib. Sultan Salahuddin Al Ayyubi juo ima sada ulama. Ia mangalehen catatan pat dot bahat mocom di napatorang i kitab hadits Abu Dawud.

## Sumberna
Salju

Salju ima benda padat na ro sian aek na manjadi boku ro jadina songkonon es, biasona salju on turun ima pas musim dingin. udan salju on pe turun inda manurunkon aek tele salju do na turun ima aek na mandung mamboku nai, kajadian on terjadi ima sakali sataon i wilayah non tropir. udan salju on inda ro satiop waktu, udan on pe bisa do ro langsung sangan santongkin.

## Sumberna
Saluang

**Saluang** ima sada alat music tradisional khas sian Minangkabau, Sumatera barat alat musik on ima alat musik na I I ombus do on na ibaen sian on bulu tipis do sangape talang nanga apal.

Alat musik on tarmasuk ma on tu bagasan alat musik na idokon suling teletong pambaenan nai ima na lobi momo baru nung i inda magok tu nangkon ikarejoon, ipe cukup ma nian malubangi bulu nai ima sagok opat lubang.

lanjang ni sauang kira-kira 40-60 cm, dohot diameterna ima 3-4 cm adongpe kagunaan nalain nai sian talang ima wadah anso na biaso ibaen untuk lomang (lemang) ima sada panganon tradisional na adong Minangkabau. ibagasan mambuat saluang on ita nangkon na manontuon bagian atas dohot on toru na tarlobih parjolo anso manontuon pambaenan lubang nai anggo saluang tarbaen sian on bulu, bagian na ginjang nai saluang marupaon bagian on ruas toru nai bulu i. ibagian ginjang nai ibaen maruncing sakitar 45 derajat ma sasuai katobalan nai bulu, pula get mambuat opat lubang i alat musik tradisional nai 

## Sejarah
Adong pe saarahna ima saluang na marasal sian tano datar matarsobar i sangaijia ma tartontang wilayah ni provinsi Sumatera Barat, ibagasan ni sejarah on parkembangan nai tardapotma opat jenis Saluang na tarsebar i bebrapa daerah i Minangkabau. Ima samuloi on Saluang Darek, Saluang Sirompak, Saluang Pauh dohot Saluang Panjang. Tiob-tiob Saluang mampunai struktur bontuk, suarona dohot cara mamaenkon na namambaen on manjadi ciri khas nai ma masing-masing instrumen na sasuai dohot ijia Saluang on martimal na ima akan mambaen ciri khas nai sian dareahna masing-masing. I awalna instrument Saluang on dor doon ibaen ima iacara orja na godang (pernikahan) tagak gala dohot adong samga piga nai acara na godang I Minangkabau, taitong sairing ma dohot parkombangan ni zaman on dohot pola piker ni masyarakat on sannari Saluang on ibaen nungna sabagai media hiburan doma ibagasan ni kasenian.

## Jenis-jenis Saluang

* Saluang darek, berasal sian Agam, 50 kota, tano Datar. Saluang on idokon alai juo doon dohot saluang na parjolo na pada akhirna on ma tarsobar tu beberapa daerah dohot mambontuk ciri khas nia sendiri.
* Saluang si Rompak, on buseng tong marasal sian Payakumbu. Saluang on mampunai kaunikantarsandiri ibandingkon dohot alat music tiup nalainna ima nada minor pas tangga nadanai.
* SaluangPauh, marasal sian kacamatan Pauh kota Padang Pariaman. Gorlain na ima Saluang Pakok (Sumbat), umur sian Saluang on mandung do tobang on dohot muloi jarang imaenkon jadina inda sude halak mangarti cara mamaen kon na.
* Saluang Panjang, saluang on marasal sian Sungai Pagu, Kabupaten Solok Selatan sasuai dohot golarna ukuran sian Saluangjenis na onan lobi lanjang sian Saluang nalain nai. Parbedaan on ma nasangat godang dohot mancolok juo dapot iligi sian segi bontuk, ukuran, jumlah lubang nada dohot juo cara mamaenkonna.

Ciri khas na

# Suara nai salalu margema
# Jumlah lubang nada inda mangikuti aturan nada ima opat lubang
# Teknik parmainan nai ima manyisihkon agot sangape osa ijiama pamaen nai bisa mosa laos tai les mangombus suling i.

## Sumberna
Sambal Tuktuk

**Sambal** tuktuk salah sada masakan tradisional na adong di Tapanuli. Campur na molo get mambaen sambal tuktuk on inda dao bedana on sian sambal na lainnai, bedana dohot sambal na lain di andaliman nai mia. Molo campuran na get mambaen sambal tutuk, ikan aso-aso, bisa juo dei icampur dohot ikan tori molo nga adong ikan aso-aso.

## Sumberna
Sampuraga

**Sampuraga** on marupaon carito na adong i mandailing na icaritoon sian ompung ni ompung na najolo, biama najolo mangolu sada bayo dohot umak na tinggal i huta Padang Bolak karejo ni bayoon nungna manjalaki ayu bakaron maiya on, ima kaadaan nalai  na miskinan i huta i. baen na songkonon sajo maiya tong lala si sampu raga i hagoluan nia on jadina adong sajo doon ka inginan nia i bagasan roa nia na mandung samuloi on na jolo ro i ipikiran dohot ate-ate nia.

Ima ibayangkon sampuraga on manjadi poso-poso na mamiliki masa depan na cerah dohot paten ma jadina porroa nia get maranto ipikiran nai ampot bisa dapot rasoki iparantoan on tongkin nai, baen na ka inginan ni sampuraga on naget maranto on jadina mangido izin ma iya tu umak nia na mandung tobang on baen naget ke iya maranto on. Baen na mandung naporan roa ni sampuraga on naget maranto on jadina ipa tola umak nia ma iya naget marangto on, marangkat ma sampuraga naget maranto on naget marangkat on pe sampuraga on sedih do sampe tagis maninggalkon umak nia. Marjanji do iya (sampuraga) manolong umak nia pula mandung marhasil iya i parantoan on tongkin nai, inda nung na sampuraga sajo na sedih pas nake maninggalkon umak nia tau tong umak nia dope na lobi sedih na arana tong sampuraga on ma anak nia sada-sadana alak lai sapanjang marangkat na sampuraga on torus dope umak nia na tagis i.

Sampuraga on torus doon malanjutkon patualangan nia on sampe loja torus manorus sampe nung tarlolot sampe ma iya tu Pidelhi (pidoli) na sannari baru nung sampe tusi, isima iya salama kurang waktu tartontu baru ipatorus iya ma pardalanan nia tu huta sirambas jadina pas i maso on sirambas on i pimpin ma sada halak raja na margolar Silanjang (karajaan Silanjang) i huta on ma si sampuraga karejo, salama na karejoon i gogoi iya do na karejoon songkonon kabiasooan nia na jolo samuloi on daganak. Baen na ringgas on si sampuraga jadina si raja on pe manjadi tartarik tu si sampuraga on baen naget jodohon nia tu borunia. Jadina sonangmantong sampuraga on pas mandung mamboto iya naget ijodohkon dohot boru ni raja on, jadina ungsongkonon raja on pe get mabaen horja na godang ma sude raja-raja i mandailling sangape na i sakitar ni karajaon raja Siranjang on i undang ma tu orja on. Samantara i umak nia mandung na lugunan tu anak nia on, jadina sampuraga on mandung manjadi anak poso-poso nagokkan ma parubahan ni sampuraga on nung do manjadi dewasa jadina sannari inda miskin be iya baen na igogoi iya na karejoi dung i sannari pe mandung manjadi raja iya.

## Sumberna
Sampuran Laembilulu

Aek **Sampuran Laembilulu** nian obar Lae 'Aek 'dohot Mbilulu'manjalaki'. Lae Mbilulu najolo ngen alak bagas namarmaksud alak goar Capah, Kudaridiri, Gajah, Sinamo, Angkat, Bintang, dohot Unjung. Adong Sada alak namargolar Sinamo adong parange na namar beda ngen Sudaro nia.Ia umlincah Sian sudaro nia. Pala ke ia ngen bagas mago saleleng maepoken-poken sanga sudaro nia i manjalaki ia dot didapot ma ia di aek marmayam di arangan sanga tu kampung Peranggil Julu, pas ma i di aek Sampuran Lae Mbilulu i jia na jolo ngadong namamboto ganan i. Ngon carito Sinamo namarmayam di arangan i kampung Paranggil Julu i boto ma ganan i. Sannari alak kampung Paranggil Julu purcayo ma alai ganan i carito misteri berpenghuni. Najolo idokonna Aek Sampuran i huni seekor kepiting na godang dohot namanjago Aek Sampuran i. Pala adong namangida kepeting i marpanyakit ma ia dohot marmimpi jat.

Sada ganan ni parmayaman Aek Sampuran Lae Mbilulu dohot ganan na diarion alam kampung Paranggil Julu sangat jeges, dohot mandung ssuasana alam na jeges i sekitar nai. Aek Sampuran Lae Mbilulu pas di Kecamatan Tinada, Kabupaten Pakpak Bharat. Aek Sampuran on marjarak ma sekitar 10 km ngen kota salak, Kabupaten Pakpak Bharat, dohot marjarak ma sakitar 28 km ngen kota sidikalang, Kabupaten Dairi.
Sarah Bernhardt

**Sarah Bernhardt** (Paris, skt. 23 Oktober 1844 – Paris 26 Maret 1923) ima aktris panggung Perancis, na biaso didokon  "aktris paling tarbonggal i sejarah dunia". Bernhardt terkenal di panggung Eropa pada tahun 1870-an, dan segera menerima permintaan di Eropa dan Amerika Serikat.

## Hagoluan nia
Bernhardt ima putri inda sah sian Julie Bernard, ima boruni adaboru na karejo sabagai penghibur, ima na mandung mamantapkon diri i Paris pula identitas ni ayahna inda na pasti naga ise. Arana ni hagoluan ni sada danak mangganggu hagoluan ni umak nai sarah on parjolo na I pagodang I sada pansiun dohot dung i isada biara, ima sada danank na payah isangajo alai ma kasehatan nai halus, iya pordo roa nia manjadi sada halak biarawati, tele salah sada gandak ni umak nia ima Duke de Morny saudaro tiri ni Napoleon III mamutuskon bahaso iya nangkon na manjadi sada artis dohot ataia iya marusia 6 taon mangatur anso iya masuk tu Paris Conservation, sikola acting na disponsori pamarintahan . iya pe inda ianggab sabagai siswa na sanggat manjajion dohot bope tong songkoni iya I hormati sian guru-guru n adong isi iya ianggab sabagai metode konservatorium sabagai kuno.

Sarah Bernhardt maninggalkon Conservatorire ima i taon 1862, baen na doges pangaruh ni Duke itarimo ma sian parusahaan nit eater nasional ma. Ima the Comedie-Francaise ison iya sabagai pamula ma ima dalam maso on sabagai maso parcobaan ma ibaen ala utu si sarah on. Salama ujicobaon sarah nangkon na wajib ma dot I tolu debut nia on, salama debut nia na toluon iya hamper inda ona padulion sian alai na tukang kritikus i. kontrak ni Sarah Bernhardt on ibatalkon sian Comedia-Francaise ima itaon 1863 dungdo itampar iya mukoni artis senior na marsikap sangape martabiat na kasar tu adik nia adaboru, jadina samentara dapot iya ma karejo I Theate du Gymnase-Dramatique dungdo mamerankon manjadi putri Rusia na bodoh iya masuk tu situasi manjalaki jiwa torusdoon isapai iya soal bakat etting nia tu diri dohot pikiran nia, saonok bulan-bulan karitis on iya manjadi nyoya Henri, pangeran de Ligne dohot malhirkon anak tunggal niaMaurice. Nung I Sarah Bernhardt marbagas dohot halak lai ima perwira militer Yunani namanjadi actor, Jacques Damala, taitong tetap do parnikahan nalaii marumur na pendek iya sekarat sangape naget mate aranani pamake nia tu narkoba I. sonok ni hagoluan nia iya mampunai serangkaian uruusan sangape hubungan dohot halak-halak terkenal isangka juo dohot panulis terkenal perancis Victor Hugo, actor Lou Tellegen dohot pageran Wales, Wdward VII.

## Sumberna

## Pranala luar
 
* The Sarah Bernhardt Pages
* 
* 
* Sarah Bernhardt cylinder recordings, from the Cylinder Preservation and Digitization Project at the University of California, Santa Barbara Library.
Sari Kenanga Batahan, Batahan, Mandailing Natal

**Sari Kenangan Batahan** ima sala sada huta na ading i kecamatan Batahan, kabupaten Mandailing Natal, provinsi Sumatera Utara, Indonesia.
Saribu Sada Borngin

***Saribu Sada Borngin*** ima sastra epik tingon Timur Tonga na sorang i Abad Partongaan. Kumpulan carito on mangisahkon tontang sada ratu Sassanid, Scheherazade na mancaritoon sarante kisah-kisah na manarik i si amang ni danak, Raja Shahryar, giot mangantai ukuman mate tu ibana. Kisah-kisah on icaritoonia i woktu saonok saribu sada borngin dot satiop borngin Scheherezade mangantak kisahnia dohot ujung na manegangkon mambaen si raja pe totop manangguon parentah ukuman mate tu si Scheherazade.

Buku *Saribu Sada Borngin* tardiri tingon kumpulan-kumpulan kisah dohot tokoh na marbeda dot alur carito na manarik. I bagasanna tarmasuk legenda, fabel, roman, dot dongeng dot latar na marbeda songon Baghdad, Basrah, Kairo, dot Damaskus juo tu Cino, Yunani, India, Afrika Utara dot Turki.
Salvador Dali

**Salvador Felip Jacint Dalí Domènech** (lahir 11 Mei 1904 – maninggal 23 Januari 1989 i umur 84 tahun) ima salah sada pelukis tarponting sian Spanyol. Ia tarbonggal lewat karya-karyania na surealis. Hasil karya tarbonggal arana kombinasi nipi aneh (bizzare) dohot draftmanship dot sinaloan manggambar na lobi malo ipangaruhi  master Renaissance. Dali sada artis dohot talenta dot imaginasi godang. ia mangakui muda ia olong mambaen hal naso biaso get manarik parhatian dirinia sandiri, na manombo mangganggu panggemar na jop rana lukisannia dot juo na mangkritik ia, arwna kalakuan "keteaterannia" na eksentrik manombo mambayangi hasil karyania i perhatian publik.
Saro

**Saro** ima sinaloan na adong i satiob jolma pula giot mangecek dohot jolma na lain na mamake tando, misalna hata dot gorakan. Kajian ilmiah saro idokon elmu linguistik.

Parkiraan bahatni saro i dunia on ima marragam antara 6.000–7.000 saro. Tai, parkiraan pasna margantung tu sada parubaan sumbarang na mungkin tarjadi antara saro dot dialek. Saro alami ima mangkuling sanga saro isyarat, tai satiop saro bisa isandion tu bagasan *media* padua mamake ''stimulus'' *audio, visual*, sanga taktil, contona, tulisan grafis, braille, sanga siulan. Hal on arani saro jolma marsifat independen taradop modalitas. Manjadi konsep umum, "saro" bisa mangacu tu sinaloan kognitif giot malo mamparsiajari dot mamake sistem komunikasi na kompleks, sanga giot manjelaskon sakumpulan aturan na mambontuk sistem on sanga sakumpulan pandokonan na bisa ihasilkon tingon aturan-aturan on. Sude saro margantung tu proses semiosis giot manyambungkon isyarat dohot makna tartontu.

## Hatontuan ni saro
Saro pe adong doon susunan na so bisa i idokon sada saro i malengkap.

## Sumberna
Saro Arab

**Saro Arab** (**اللغة العربية** *al-lughah al-‘Arabīyyah*, sacara ringkas **عربي** *‘Arabī*) ima sada saro Semit Tonga, na tarmasuk i *rumpun* saro Semit dohot marsisolkot juo ma on dohot saro Ibrani dot saro-saro Neo Arami. Saro Arab puna lobi bahat panutur pado saro-sarona lain na  rumpun saro Semit. Ima itu-turkon ni lobi tingon 280 juta alak ma manjadi saro parjolo, i diama ampir sude tinggal i Timur Tonga dot Afrika Utara. Saro on ima saro na resmi mon samuloi tingon 25 negara, dot manjadi saro paribadatan i agama Islam arani ima saro na ipake ni Al-Qur'an. Mardasorkon panyaburan geografisna, saro Arab pangkuling puna bahat variasi (dialek), sadebana dialeknia sampe inda bisa saling mangarti sada dot na lain. Saro Arab modern madung iklasifikasion manjadi sada makrosaro dohot 27 sub-saro i ISO 639-3. Saro Arab Baku (manombo idokon *Saro Arab Sastra*) iajarkon sacara bolak i sikola dot universitas, dot ipake i parkarejoan, pamarentahan, dot media massa.

## Uruf-uruf i Saro Arab

## Sumberna
Saro Bengali

**Saro Bengali** ima anak cabang tingon Saro Indo-Arya. Saro on ima sala sada saro dohot bahat panutur tarbahat i dunia, dohot panutur lobi tingon 200 juta alak na masing-masing adong i Bangladesh (sakitar 120 juta), India (±70 juta). I India, Saro Bengali ituturkon i negara bagian Bengala Barat, Assam, Tripura sampe Manipur, i samping panutur na manyabur i bahat penjuru ni dunia. 

## Sumberna
Saro Ibrani

**Saro Ibrani** () ( **,  sanga ) ima sada saro Semitik tingon cabang rumpun saro Afro-Asia na manjadi saro sah Israel, dot ituturkon sadebana Alak Jahudi i duniaon. Sacara kultural, saro on ianggap manjadi saro alak Jahudi, bope saro on juo ipake ni kelompok-kelompok non-Jahudi, songon alak Samaria. Saro Ibrani ampir mago manjadi saro na ituturkon i Abad Kuno, tai torus ipake manjadi saro liturgi Judaisme dot saro sastra dot umna ipake tu mamparsiajari Alkitab dot Mishnah sajo. Tai i ujung abad pa-19 dot parmuloan abad pa-20, saro on sorang mulak manjadi sada saro sejati dohot para panuturna. Saro on dungni manggontion saro Arab, saro Ladino, saro Yiddish dot nalsinnai manjadi saro utamo kaum Jahudi sadunia dot i negara Israel i joloniari.

## Sumberna
Saro Indonesia

**Saro Indonesia** ima Saro Malayu na ijadion saro *resmi* ni Republik Indonesia dot saro parsadaan ni bangso Indonesia. 

Saro Indonesia iresmion pamakean na sidung Proklamasi Kamerdekaan Indonesia on, topetna sadari dungni, rap dohot muloi marlakuna konstitusi. Di Timor Leste, saro Indonesia marstatus manjadi saro karejo.

## Sumberna
Saro Inggeris

Saro Inggris sanga English ima bahasa Jermanik na parjolo sanoli dituturkon i Inggris di  Abad Partongaan pangkal dot saonnari manjadi bahasa na paling umum digunaon di duniaon.Saro Inggris dituturkon manjadi saro parjolo ima bahatan jolma i piga-piga negara, tarmasuk Britania Raya, Irlandia, Amerika Serikat, Kanada, Australia, Selandia Baru, dot  negara-negara Karibia; dohot manjadi Saro resmi di hampir 60 negara namardaulat. Saro Inggris ima  Saro inang napatolu na paling bahat dituturkon di ginjang dunia, dungni Saro Mandarin dohot Saro  Spanyol. Saro Inggris juo ipake manjadi Saro napadua dohot saro resmi ibaen Uni Eropa, Negara Persemakmuran, dohot Perserikatan Bangsa-Bangsa, dohot marragam organisasi lainna.

## Rujukon
Saro Jepang

**Saro Jepang**  (日本語; romaji: *Nihongo;* pandokonna: *Nihonggo* ) ima sao sah i Jepang dot bahat panutur 127 juta alak.

Saro Jepang juo ipake ni bahat alak negara na unjung itaklukkannia songon Korea dot Republik Tiongkok. Ia juo bisa binege i Amerika Serikat (California dot Hawaii) dot Brasil akibat emigrasi alak Jepang tu sadun. Tai katurunan nialai na idokon *nisei* (二世, generasi padua), indabe fasih i saro on.

Saro Jepang tarbagi tu dua bontuk ima *Hyoujungo* (標準語), partuturan standar, dot *Kyoutsugo* (共通語), partuturan umum. *Hyoujungo* ima bontuk na iajarkon i sikola dot ipake i tipi dot sude urusan resmi.

on ma contoh ni hata i Jepang:

## Sumberna
Saro Jerman

**Saro Jerman** ima anggota saro Jermanik Barat na ipake manjadi saro pangantar tarutamo i luak Eropa Tonga. Saro on ima sala sada saro na bahat ituturkon i Eropa dot unjung manjadi saro pangantar antarbangsa na ponting sampe pangkal abad pa-20. Bope saonnari manurun kapontinganna, saro on lek bahat iparsiajari arani bahat literatur klasik dunia na itulis mamake saro on.

## Sumberna
Saro Kanton

**Saro Kanton** (廣東話, sanga 粵語; Jyutping: Gwong2 dung1 waa2) ima bagian tingon rumpun saro Sino-Tibet. Namamake Saro Kanton on alakna ima di Guangdong, Guangxi, Hong Kong, Makau dohot nalain-lain nai ma.
Saro Bolanda

**Saro Bolanda** ima sada saro Jermanik Barat na dituturkon  20 juta jolma i ginjang dunia. Ibagasan saro Bolanda, saro on di dokon het Nederlands sanga de Nederlandse Taal. Muda saro Inggris didokon Dutch sanga the Dutch Language.

## Klasifikasi
Saro Bolanda dohot tarmasuk juo saro Inggris dohot saro Jerman, marupaon bagian tingon kaluarga saro Jermanik Barat na godang. Tai ibagasan kaluarga ni saro on, soro Bolanda sacara relatif bisa didokon menek. Sifat khas saro Bolanda ima dasorna. Saro Bolanda mardasorkon saro Frankia jae. Najolo sanoli atia suku-suku Jerman ro maringana i  muara aek Rhein, aek Maas dohot aek Schelde, koum Frankia ima na paling rahang dot pangaruhna paling godang mambaen parkombangan bahasa Bolanda di di ari naparpudi pado suku-suku na leg donok markoum songon suku Frisia dohot Saxon na lobi bahat maringanan i pasisir maso isi, tarutamo di sebolah timur aek IJssel. Baen nai ma parkoumab antara saro Bolanda dohot saro Jerman bisa didokon godang saonnari on. Rap dohot saro Jerman julu (saro Jerman baku) dohot saro Jerman jae, naso inda mardasarkon saro Frankia, saro Bolanda tarmasuk aha na didokon kaluarga saro Jermanik Barat-Kontinental. Kaluarga on marupaon dangka ni saro Jermanik dohot saro Jermanik di giliranna marupakan dangka ni saro Indo-Eropa.

## Sumberna
Saro Hakka

**Saro Hakka** (idokon juo **客家話** sanga **Hak-kâ-fa**) ima anak cabang tingon Saro Sino-Tibet. Bahat ni alak na saro Hakka on ima sabahat 44 juta alak manurut sensus taon 2022. Namamake saro Hakka alakna ima di Kanton dohot Hokkien i Cino, Hong Kong, Makau, Taiwan, Vietnam, Malaysia dohot Kalimantan Barat i Indonesia.

on ma contoh ni hata i Hakka:

## Sumberna
Saro Latin

**Saro Latin** (; saro Latin: , ) ima sala sada tingon saro-saro *kuno* Semenanjung Italia, mulo-mulo ipartuturkon ni Bangsa Latin Italia i luak Latium i jaman Romawi Kuno. Songon ampir sude saro-saro Eropa, saro Latin juo ima turunan tingon saro Proto-Indo-Eropa purba. Ipangaruhi saro Etruska dot mamake abjad Yunani manjadi dasarna, saro bangsa Latin on pe manjelma manjadi aha na saonnari binoto manjadi saro Latin i Semenanjung Italia. Saro-saro Roman modern ima kalanjutan tingon logat-logat saro Latin kasar sanga (saro Latin ari-ari). Bahat pelajar, elmuwan, dot rohaniwan Karisten lancar marsaro Latin. Saro on juo iajarkon i lembaga-lembaga pendidikan dasar, manonga, dot ginjang i bahat bolaan dunia.

## Sumberna
Saro Mandailing

**Saro Mandailing** ima saro na adong i Alak Mandailing. Bahat ni alak na saro Mandailing ima sabahat 1,1 juta alak manurut sensus taon 2000. Namamake Saro mandailing on alakna ima di Mandailing Natal, Tapanuli Selatan, Padang Lawas, Pasaman dohot nalain-lain nai ma. 

Pula i ligi sian aha na idokon ni Slamet Mulyana, saro mandailing on tarmasuk doon tu rumpun ni saro Austronesia. Baru pula on pangaduan Lubis mandokon na ima I bagasan saro mandailing on tardapotdo 5 (lima) ragam saro na masing-masing na hata nai dohot na sada dohot na lain na. na 5 (lima) ragam ni saro on ima

# Hatal somal ima ragam saro na ipake I bagasan hagoluan ni halak sahari-hari nia ma
# Hata andung onma ragam saro sastra na ipake ibagasan tradisi mangandung mantra doon ima na i tuturkon sanga pe iucapkon sian orja godang sangape upacara siluluton
# Hata teas dohot jampolak ima ragam saro na ipake ibagasan parbadaan sangape mancaci maki sadahalak i
# Hata si baso ima ragam saro na ipake sacaar khusus ibaen tu si baso sangape datu
# Hata parkapur ima ragam saro na ipake halak mandailing i mason a jolo atia alai na I bagasan ni arangan nan dope ima manjalaki kapur barus dope maso i.

Molo i ligi ma contohna ima hata “mata” bisa ipake patidaon uruf nai. Ibagasan hata somal on, indra pangidaan on idokon dohoon mata, ibagasan hata andung ima simanyolong, dohot i bagasan hata teas jam polka ima loncot. Pula contohna hata “bulung sirih” ibagasan buragir, ibagasan hata andung ima simanggurak, dohot ibagasan hata sibaso sangape datu ima situngguk. Salain i, hata “harimau” ibagasan hata soma lima babiat, salangkon ibagasan hata kapur ima ompung i, raja i, na gogo i.

I maso na jolo halak mandailing on juo adong doon na marnampuna sada alat anso bisa markomunikasi sanga sajenis saro tartontu na idokon hata bulung-bulung (*dedaunan*). Ima saro naso marupa lambing dohot sora malainkon mamake bulung dohot Suan - suanan sabagai parlambangan sian aha na idokon sangape naget idokonon niba tu halak na imaksud i.

## Sumberna
Saro Min

**Saro Min** (閩語; Pe̍h-ōe-jī: Bân Gú) ima bagian tingon rumpun saro Sino-Tibet. Namamake Saro Min on alakna ima di Cino (Fujian, Guangdong), Taiwan, Asia Tenggara dohot nalain-lain nai ma.

## Sumberna
Saro Min Purba

**Saro Min Purba** ima anak cabang tingon Saro Sino-Tibet. Bahat ni alak na saro Min Purba on ima sabahat 11 juta alak manurut sensus taon 2022. Namamake saro Min Purba alakna ima di Hokkien dohot Taiwan i Cino.

on ma contoh ni hata i Min Purba:

## Sumberna
}
Saro Minangkabau

**Saro Minangkabau** ima saro na adong ni alak Minangkabau. Bahat ni alak na saro Minangkabau on ima sabahat 6,5 juta alak manurut sensus taon 2010. Namamake saro Minangon alakna ima di Sumatera Barat, Riau, Aceh, Sumatera Utara, Jambi, Bengkulu, dohot Negeri Sembilan i Malaysia.

## Sumberna
Saro Portugis

**Saro Portugis** (*português*) ima sada saro Roman na bahat ituturkon i Portugal, Brasil, Angola, Mozambik, Tanjung Verde, dot Timor Leste. Bahat ahli saro na manganggap saro Galisia, saro luak i Galisia, Spanyol, sapetona ima samocom Portugis na madung ipangaruhi dohot bahat ni saro Spanyol. Dohot lobi tingon 200 juta panutur asli, Portugis ima sala sada saro na ituturkon sacara bahat i dunia dot manjadi saro na paling bahat na ituturkon palima sanga paonom i dunia. Saro Portugis manjadi saro na paling bahat ipake i Amerika Selatan arani Brasil, dohot 184 juta alakna, mambontuk sakitar 51% tingon sude populasi Amerika Selatan.

## Sumberna
Saro Rusia

**Saro Rusia** (, pandokna ) ima saro Slavia na utamona ituturkon i Rusia, Belarus, Uzbekistan, Kazakhstan, dot Kirgizstan. Saro on inda sah tai juo bahat ipake i Ukraina, Moldova, Latvia, Tajikistan, Turkmenistan, Estonia dot negara-negara lain na unjung manjadi bagian tingon Uni Soviet.

## Sumberna
Saro Sanskerta

**Saro Sanskerta** (ejaan inda baku: **Sansekerta**) sanga **Sanskrit**, ima sala sada saro Indo-Eropa paling tobang na lek binoto dot sejarahna tarmasuk na tarlanjang. Saro na bisa manandingi 'umur' saro on tingon rumpun saro Indo-Eropa saro Het maia. Hata Sanskerta,i saro Sanskerta *Saṃskṛtabhāsa* artina ima saro na sempurna. Maksudna, alo ni saro Prakerta, sanga saro rakyat. Saro on pe manjadi saro na tardokon juo saro na tobang tingon saro-saro nalain nai

## Sumberna
Saro Spanyol

**Saro Spanyol** ima sada saro Iberia-Roman tingon Spanyol, dot saro paopat na paling bahat ipake i dunia. Saro Spanyol ima saro parjolo tu sakitar 500 juta alak i dunia, sanga tu 600 juta alak molo tarmasuk non-panutur asli (manurut parkiraan i taon 1999). Mayoritas panutur saro Spanyol adong i Amerika Latin.

## Sumberna
Saro Swahili

**Swahili** (idokon juo **Kiswahili**) ima sada saro Bantu. Saro on ipake sacara bahat i sub-Shara Afrika.Swahili ima saro inang alak Swahili (sanga *Waswahili*) na tinggal i bariba selatan Somalia sampe sadao selatan Mozambik na marbalok dohot Tanzania. Saro Swahili ipake ni sakitar 10.000.000 alak manjadi saro utamo. Pamakeab saro Swahili on mambentang salanjang 1.500&nbsp;km i sapanjang garis pantai Afrika Timur. Swahili juo iajarkon i universitas-universitas utamo i dunia dot sadebana media internasional songon BBC, Voice of America dot Xinhua na puna program saro Swahili. Swahili manjadi saro nasional sanga saro sah i negara-negara: Tanzania, Kenya, Uganda, Comoros dot Republik Demokratik Kongo.

## Sumberna
Saro Tionghoa

**Saro Cino** sanga Tionghoa (汉语/漢語, 华语/華語, sanga 中文; Pinyin: Hànyǔ, Huáyǔ, sanga Zhōngwén) ima bagian tingon rumpun saro Sino-Tibet. Bope bahatan alak Tionghoa manganggap marmocom varian saro Tionghoa lisan na sada saro, mocoman ni saro-saro lisan i sabanding dohot mocom-mocoman na adong ibagasan misalna saro Roman; saro tartulisna juo madung maruba bontuk sondia dohot pardalanan waktu, tai lobi lambat dibandingkon dohot bontuk lisanna, jadi harani  i mampu malobihi mocom-mocoman  dibagasan bontuk lisanna.

Ira-ira 1/5 jolma di dunia mamake salah sada bontuk saro Tionghoa manbaen panutur asli, ima molo  dianggap sada saro, saro Tionghoa ima saro dohot bahat panutur asli nabahatna di dunia. Saro Tionghoa (dituturkon ibagasan bontuk standarna, Mandarin) ima saro resmi Tiongkok dohot Taiwan, sada diantara  opat saro resmi Singapura, dot sada tingon onom saro resmi PBB.

## Sumberna
Saro Perancis

**Saro Perancis** (le français, la langue française) ima sada di antara saro na paling ponting tingon kalompok saro Roman dung saro Spanyol dot saro Portugis. Saro Perancis ima saro na paling bahat dituturkon napa-11 i dunia. Sampe taon 1999, saro on dituturkon ima lobi tingon 77 juta jolma i dunia manjadi saro umak dohot ni 128 juta jolma lainna manjadi saro napadua.

Saro Perancis juo dipake manjadi saro resmi sanga  saro pamarentahan di deba komunitas dohot organisasi, songon Uni Eropa, IOC, PBB, dohot FIFA.

## Sumberna
Saro Persia

**Saro [[Persia]]** (gorar isi: Farsi, Tajiki sanga Dari), ima saro tingon rumpun saro Indo-Eropa. Ituturkon i Iran, Tajikistan, Afganistan dot Uzbekistan. Bahatni panutur totalna sakitar 75 juta alak. I Iran, panutur asli saro on mancakup sakitar 60% alakna.

Adongpe contoh ni saro on ima:

## Sumberna
Saro Turki

**Saro Turki** targolong rumpun saro Turkik paling barat, dot dohot bahat panutur tarbahat molo ibandingkon dohot saro-saro Turki lainna.
Saro Urdu

**Saro Urdu** sanga *Urdu Zabaan* ima sala sada saro tarposo tingon cabang Indo-Arya. Hata 'Urdu' marasal tingon saro Turki 'Ordu' artina kamp sanga tenda. Saro on parjolona iparkiraon marurat tingon saro *Khari Boli* na ituturkon ni alak kota New Delhi.
Saro Wu

**Saro Wu** (吳語, sanga 吳方言) ima bagian tingon rumpun saro Sino-Tibet. Namamake Saro Wu on alakna ima di Cino (Shanghai, Zhejiang, Jiangsu) dohot nalain-lain nai ma.

## Sumberna
Saro Yunani

**Saro Yunani** sanga saro Gerika sanga i sarona aslina idokon *Ellenika* ima anak cabang na asing sian rumpun saro Indo-Eropa. Saro on madung martaon saonok lobi tingon ribuan taon dot madung ituliskon saonok urang lobi 3500 taon. Saro Yunani juo ianggap manjadi sala sada saro tartobang na lek martaon sampe sonnari dohot bahat kosahata urang lobi 600.000 hata. Saonnari saro Yunani tarutamo ipartuturkon ni bangsa Yunani i Yunani dot Siprus.

## Sumberna
Saro resmi

**Saro resmi** ima saro na ipake i partuturan resmi, songon i parundang-undangan dot surat-manyurat dinas, dot iakui i pamakean partuturan na marurusan tu urusan fungsi sada jabatan. Sacara hukum, sarobresmi ima saro na ibaen status sah husus ibaon negara, negara bagian, sanga luak dohot yurisdiksi tartontu. Sao resmi biasona saro na ipake i administrasi pamerentahan (tarmasuk pangadilan dot parlemen). Arani "maksud ekspresi sasada alak inda bisa iuba hukum sanga aha pe", istilah "saro resmi" biasona inda manurut tu saro na ipake ni ssasada alak sanga sada negara, tai nai baon ni pamarintahna do.

## Referensi
Satyajit Ray

**Satyajit Ray** (Bengali: **সত্যজিৎ রায়** Shottojit Rae) (2 Mei 1921 - 23 April 1992) ima sada sutradara film tingon India. Ia targorar luas manjadi salah sada alak nagodang i dunia sinema i abad pa-20. Sorang i Kolkata, marasal tingon sabagas Bengali na mora ibagasan dunia seni dot sastra. Ray mandapot parsiajaran i Presidency College dot juo i Universitas Visva-Bharati, sikola na dipajongjong ni sastrawan kondang Rabindranath Tagore i Shantiniketan. Ray mamuloi karier manjadi seniman komersil, atartarikannia tu dunia sinema muloi woktu marsuo dohot sutradara Perancis, Jean Renoir dot manonton film italia maraliran neoralis, Bycycle Thieves woktu ia mardalanan tu London.

## Pautan ruar
*  *[https://web.archive.org/web/20090107233457/http://www.telegraphindia.com/1060502/asp/calcutta/story_6171959.asp Remembering Ray, frame by frame]*
*  Satyajit Ray Film and Study Collection
* Satyajit Ray's Books Collection 
* Complete List of Ray's movies
* Biography of Ray
*  Amartya Sen: Satyajit Ray and the art of Universalism: Our Culture, Their Culture

## Sumberna
Sayur Maincat, Huta Bargot, Mandailing Natal

**Sayur Maincat** ima sala sada huta na ading i kecamatan Huta Bargot, kabupaten Mandailing Natal, provinsi Sumatera Utara, Indonesia.
Sejarah Mandailing

**Sejarah Mandailing** **Natal** di stanza pasadahon syair napa 13 negarakartagama adongma disi tarsurat golar ni mandailing dohot pane, nung i di stanza napaduana adong busema golar ni padang lawas. harani i  mada mandailing mandung do on di tanda i halak di nusantara marabad-abad sian najolo dompak so maso ni negarakartagama dope harana daerah nadung lolot do mandiri dohot mampunai posisi na ponting maia na icatat ni Mpu Prapanca.

Kabupaten mandailing Natal on marupaon daerah panyangga antara komunitas na marbeda sistem kekerabatan na sian batak toba i Tapanuli Utara na namanganut sistem patrilineal dohot minangkabau na manganut sistem matrilineal i sumatera barat. Sabagai komunitas panyangga kadua na kabudayaan on, masyarakat mandailing mangalami proses akulturasi sian nilai-nilai budaya nai on nadua na komunitas on malalui kontak budaya na intensif, alai dapot mamparkayo budi pekerti nalai sian keperibadian sian budipekertinai ima marupa kalugasan dohot ketegaran nai sian utara pula sian selatan ima kecerdikan nai.

Hal on mararti samuloi on pangalaman akhir abad na pa-14 na suku bangsa dohot wilayah namargolar mandailing mandung do iakui, sayangna salamo lobi sian lima abad on. Mandailing mago songkonon itolon sude sejarah naonan, baru nung do abad na pa-19 on atia belanda manguasoi tano na gok on sumber daya alam na mandailing mancatat sejarah na baru.

Baru tardapot do on persi namarbeda sian golar ni golar ni natal on, adong mandokon na I bangsa Portugis namalen golar on arani baen na sampe alai tu daerah pantai barat I mandailing Natal on. Alasan na ima pas alai sampe tu pantai barat on ro songkonon mandapot kesan alai malalui situasi alam ni pantai barat on ima mangigotkon tu alai Pelabuhan Natal I ujung selatan Benua Afrika, adong juo na mandokon na armada ni portugis on sampe inatal ima pas ari natal jadina alai manggolari pantai barat on manjadi Natal. Adong pe versi nalain nai ima manegaskon bahasona golar natal inda dog sama sekali hubungan na sian kota Pelabuhan natal Afrika selatan dohot inda adong juo kaitan na dohot arinatal.

Puti Balkis A. Alisjahbana, adik kandung pujangga Sutan Takdir Alisjahbana, mandokon bahasona hata Natal marasal sian sua ungkapan pendek masing-masing ibagasan saro mandailing dohot Minangkabau.

Ungkapan on ibagasan saro mandailing ima “natarida” ima pula saro Indonesia *Terlihat* (sian halaklai gunung-gunung Sorik Marapi I Mandailing). Ungkapan on manjadi marubah ma tu Natar. Sampe sannari tarmasuk batang natar tu batang natal.

M. Joustra, tokoh Bataksch lnstituut, juga menuliskon golar Natal on dohot Natar ibagsan ni tulisan nia De toestanden in Tapanoeli en de Regeeringscommissie na I baen ibagasan Bataksch instituut no. 13 taon 1917 alaman 14, na antara nalain nai ima pature dalan tu natar an anso bisa lewat padati.

## Nungdo Merdeka Indonesia

## Sumberna